LIETUVOS VYRIAUSIASIS ARCHYVARAS

ĮSAKYMAS

DĖL LIETUVOS VYRIAUSIOJO ARCHYVARO 2012 M. BIRŽELIO 15 D. ĮSAKYMO NR. V-61 „DĖL VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRTŲ LIETUVOS VYRIAUSIOJO ARCHYVARO TARNYBOS KURUOJAMAI VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI, PASKIRSTYMO, PERVEDIMO, NAUDOJIMO IR ATSISKAITYMO UŽ ŠIAS LĖŠAS TVARKOS APRAŠO PATVIRTINIMO“ PAKEITIMO

2016 m. kovo 23 d. (1.3 E)VE-34

Vilnius

P a k e i č i u Valstybės biudžeto specialiųjų tikslinių dotacijų, skirtų Lietuvos vyriausiojo archyvaro tarnybos kuruojamai valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo, pervedimo, naudojimo ir atsiskaitymo už šias lėšas tvarkos aprašą, patvirtintą Lietuvos vyriausiojo archyvaro 2012 m. birželio 15 d. įsakymu Nr. V-61 „Dėl Valstybės biudžeto specialiųjų tikslinių dotacijų, skirtų Lietuvos vyriausiojo archyvaro tarnybos kuruojamai valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo, pervedimo, naudojimo ir atsiskaitymo už šias lėšas tvarkos aprašo patvirtinimo“ (su visais pakeitimais):

1. Pakeičiu 2 punktą ir jį išdėstau taip:

„2. Valstybės perduota funkcija apima likviduojamų nevalstybinių organizacijų, privačių juridinių asmenų, likviduojamų valstybės institucijų, įstaigų ir įmonių, kurių savininko teises ir pareigas įgyvendinanti institucija yra Lietuvos Respublikos Seimas, Lietuvos Respublikos Vyriausybė arba ministerija, taip pat anksčiau veikusių įstaigų ir įmonių, kai jų funkcijų perėmėjo ar savininko teises ir pareigas įgyvendinančių institucijų ar jų įgaliotų įstaigų nėra (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.“

2.	Papildau 8.4 papunkčiu ir jį išdėstau taip:

„8.4. Tvarkos aprašo 8.2 ir 8.3 papunkčiuose nurodytos ataskaitos rengiamos elektronine forma. Ataskaitos turi būti pasirašytos kvalifikuotu elektroniniu parašu ir atitikti Lietuvos vyriausiojo archyvaro teisės aktais nustatytus oficialiųjų elektroninių dokumentų rengimo reikalavimus.“

3.	Nustatau, kad šis įsakymas įsigalioja 2017 m. sausio 1 d.

Lietuvos vyriausiasis archyvaras	Ramojus Kraujelis